עונת 1966/1967 ב-NBA

עונת 1966/1967 היא העונה ה-21 של ליגת ה-NBA. העונה הסתיימה עם זכייתה השנייה בסך הכול של פילדלפיה 76' בתואר האליפות, לאחר שבסדרת הגמר ניצחה את סן פרנסיסקו ווריורס בתוצאה 4-2 ובכך קטעה את רצף שמונה האליפויות הרצופות של בוסטון סלטיקס. בתואר ה-MVP של העונה הסדירה זכה וילט צ'מברלין מפילדלפיה 76' בפעם השנייה ברציפות והשלישית בקריירה, כשרשם ממוצעים של 24.1 נקודות ו-24.2 ריבאונדים למשחק והוביל את קבוצתו למאזן הטוב בליגה (68-13). בשנת 1996 נבחרה פילדלפיה של עונה זו לאחת מ-10 הקבוצות הגדולות בתולדות ה-NBA.

בתחילת העונה הצטרפה ל-NBA קבוצת שיקגו בולס, שהגדילה את מספר קבוצות הליגה ל-10 בסך הכול. במקביל, מספר הקבוצות המעפילות לפלייאוף עלה משישה לשמונה.

דראפט 1966
ממוזער|שמאל|220px|ריק בארי, ה-MVP של משחק האולסטאר ומלך הסלים
מתוך 19 הסיבובים בדראפט 1966, שמונת הראשונים התקיימו ב-11 במאי וה-11 הנותרים ביום שלמחרת, כולם בעיר ניו יורק. דראפט זה הוא הראשון בו לא התבצעו בחירות טריטוריאליות, והבוחרת הראשונה בדראפט נקבעה על פי הגרלה; שתי הקבוצות שסיימו אחרונות בבית שלהן בעונה הקודמת שובצו כשתי הבוחרות הראשונות, והסדר ביניהן נקבע לפי הטלת מטבע. בהגרלה זכתה ניו יורק ניקס, ובחרה את קאזי ראסל, שלקח חלק חשוב באליפות הקבוצה בעונת . בבחירה השנייה נלקח חבר היכל התהילה לעתיד דייב בינג על ידי דטרויט פיסטונס, שבסיום העונה זכה בתואר רוקי השנה. מלבד שתי הבחירות הראשונות, נבחרו לאורך הדראפט חמישה שחקני אולסטאר נוספים: קלייד לי (בחירה שלישית), לו האדסון (4), ג'ק מארין (5), ג'ון בלוק (27) וארצ'י קלארק (37).

להלן רשימת נבחרי הסיבוב הראשון (מתוך 19 סיבובים):

אולסטאר
משחק האולסטאר בעונה זו נערך ב-10 בינואר 1967 בסן פרנסיסקו, קליפורניה.
המאמנים במשחק היו פרד שאוס מלוס אנג'לס לייקרס ורד אאורבך מבוסטון סלטיקס, שאימן במשחק למרות שפרש בסיום העונה הקודמת. אאורבך אף הפך למאמן הראשון שמורחק במהלך משחק אולסטאר, לאחר שהתעמת עם השופטים. נבחרת המזרח, שהגיעה למשחק כפייבוריטית ברורה, העמידה חמישייה שכללה את אוסקר רוברטסון, האל גריר, ביילי האוול, ויליס ריד ו-וילט צ'מברלין, ומספסל הקבוצה עלו כוכבים כגון ביל ראסל, ג'ון האבליצ'ק וג'רי לוקאס. חמישיית המערב כללה את גאי רוג'רס, ג'רי וסט, ריק בארי, אלג'ין ביילור ונייט ת'ורמונד, וכמחליפים עלו בין היתר לני וילקינס, דייב דבושר וג'רי סלואן. במשחק עצמו הפתיעה קבוצת המערב וניצחה בתוצאה 135-120. בתואר ה-MVP של משחק האולסטאר זכה ריק בארי, שחקנה של הקבוצה המקומית סן פרנסיסקו ווריורס, שקלע 38 נקודות עבור הקבוצה המנצחת.

טבלת העונה הסדירה
ממוזער|שמאל|220px|וילט צ'מברלין, ה-MVP של העונה הסדירה
 מזרח # קבוצה ניצחונות הפסדים אחוז ניצחונות פער מהמובילה1 פילדלפיה 76'*  68  13  0.840  –2 בוסטון סלטיקס*  60  21  0.741  83 סינסינטי רויאלס*  39  42  0.481  294 ניו יורק ניקס*  36  45  0.444  325 בולטימור בולטס  20  61  0.247  48
 מערב # קבוצה ניצחונות הפסדים אחוז ניצחונות פער מהמובילה1 סן פרנסיסקו ווריורס*  44  37  0.543  –2 סנט לואיס הוקס*  39  42  0.481  53 לוס אנג'לס לייקרס*  36  45  0.444  84 שיקגו בולס*  33  48  0.407  115 דטרויט פיסטונס  30  51  0.370  14
*כוכבית מסמנת קבוצה שהעפילה לפלייאוף.

מובילי הקטגוריות הסטטיסטיות
 קטגוריה  שחקן  קבוצה  ערך נקודות למשחק  ריק בארי  סן פרנסיסקו ווריורס  35.6 ריבאונדים למשחק  וילט צ'מברלין  פילדלפיה 76'  24.2 אסיסטים למשחק  גאי רוג'רס  שיקגו בולס  11.2 אחוזים מהשדה  וילט צ'מברלין  פילדלפיה 76'  68.3% אחוזים מקו העונשין  אדריאן סמית'  סינסינטי רויאלס  90.3% נקודות מדד  וילט צ'מברלין  פילדלפיה 76'  26.5

פרסים
ממוזער|שמאל|220px|דייב בינג, רוקי העונה
 MVP של העונה הסדירה - וילט צ'מברלין, פילדלפיה 76'
 רוקי השנה - דייב בינג, דטרויט פיסטונס
 מאמן העונה - ג'וני קר, שיקגו בולס

פרסים עונתיים
חמישיות העונה
 החמישייה הראשונה החמישייה השנייה אוסקר רוברטסון (סינסינטי רויאלס)  האל גריר (פילדלפיה 76') ג'רי וסט (לוס אנג'לס לייקרס)  סם ג'ונס (בוסטון סלטיקס) ריק בארי (סן פרנסיסקו ווריורס)  ג'רי לוקאס (סינסינטי רויאלס) אלג'ין ביילור (לוס אנג'לס לייקרס)  ויליס ריד (ניו יורק ניקס) וילט צ'מברלין (פילדלפיה 76')  ביל ראסל (בוסטון סלטיקס)

חמישיית הרוקיז

 דייב בינג (דטרויט פיסטונס)
 לו האדסון (סנט לואיס הוקס)
 קאזי ראסל (ניו יורק ניקס)
 ג'ק מארין (בולטימור בולטס)
 ארווין מואלר (שיקגו בולס)

פלייאוף 1967
סגל האלופה, פילדלפיה 76': וילט צ'מברלין, האל גריר, צ'ט ווקר, לוציוס ג'קסון, ואלי ג'ונס, בילי קנינגהם, מאט גוקאס, לארי קוסטלו, ביל מלקיוני, דייב גאמבי ובוב וייס.מאמן ראשי: אלכס האנום.

הערות שוליים

1966/1967
NBA
NBA
קטגוריה:1966 בארצות הברית
קטגוריה:1967 בארצות הברית